Message to the Grass Roots
Gau honetan denok gaude ados, hitz egin dugun guztiok pentsatzen dugu Estatu
Batuek arazo handi bat dutela. Estatu Batuek ez ezik, geure jendeak du arazo
handia. Geu gara Estatu Batuen arazoa. Geu gara haien arazoa. Arazoaren arrazoi
bakarra da ez gaituztela gu hemen eduki nahi. Eta zuetariko bakoitzak bere buruari
begiratzen dionean, nahiz beltza, nabarra, gorria edo horia izan, alegia, beltz
deitzen zaiona, Estatu Batuentzat arazo handia den pertsona bati begira dago, ez
baitzaituzte zuek hemen izan nahi.

(...)

Etsai bera dugu. Honako hau dugu denon etsai: zapaltzaile komuna, esplotatzaile
komuna eta diskriminatzaile komuna. Eta etsai bera dugula konturatzen garen
bakoitzean, komunean dugun horretan oinarriturik elkartzen gara. Eta beste gauza
batzuen gainetik, arerio hori da komunean duguna: zuria. Badakit zuetariko
batzuek uste duzuela haietariko batzuk ez direla gure etsaiak. Denborak esango du.

Malcolm X

Detroit, 1963ko azaroaren 10a

Iturria: Martínez Rueda, F. eta Urquijo, M. (2006): Materiales para la historia del mundo actual, Istmo, Madril, I., 375-376.

Itzulpena: Martínez Rueda, F. eta Aizpuru Murua, M. (2011): Gaur egungo munduaren historia 1945-2009, UEU, Bilbo, 102.

Euskara
Arrazismoa
Ameriketako Estatu Batuak